CELEX: 62007CA0233
Language: mt
Date: 2008-05-08 00:00:00
Title: Kawża C-233/07: Sentenza tal-Qorti tal-Ġustizzja (Is-Seba' Awla) tat- 8 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Portugiża (Nuqqas ta' Stat li jwettaq obbligu — Ambjent — Direttiva 91/271/KE — Trattament ta' l-ilma urban residwu — Deċiżjoni 2001/720/KE — Deroga dwar it-trattament ta' ilma urban mormi mill-agglomerazzjoni tal-kosta ta' Estoril — Ksur ta' l-Artikoli 2, 3 u 5 ta' l-imsemmija deċiżjoni)

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 158/7
            
         Sentenza tal-Qorti tal-Ġustizzja (Is-Seba' Awla) tat-8 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-233/07) (1)
   
   (Nuqqas ta' Stat li jwettaq obbligu - Ambjent - Direttiva 91/271/KE - Trattament ta' l-ilma urban residwu - Deċiżjoni 2001/720/KE - Deroga dwar it-trattament ta' ilma urban mormi mill-agglomerazzjoni tal-kosta ta' Estoril - Ksur ta' l-Artikoli 2, 3 u 5 ta' l-imsemmija deċiżjoni)
   (2008/C 158/10)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán u P. Andrade, aġenti)
   
      Konvenuta: Ir-Repubblika Portugiża (rappreżentanti: L. Fernandes u M. J. Lois, aġenti)
   Suġġett
   Nuqqas ta' Stat li jwettaq obbligu — Ksur ta' l-Artikoli 2, 3 u 5 tad-Deċiżjoni tal-Kummissjoni tat-8 ta' Ottubru 2001, li tagħti deroga lill-Portugall dwar it-trattament ta' ilma urban mormi mill-agglomerazzjoni tal-kosta ta' Estoril (ĠU L 269, p. 14)
   Dispożittiv
   
               1)
            
            
               Ir-Repubblika Portugiża,
               
                           —
                        
                        
                           billi ma ssuġġettatx, matul l-istaġun ta' l-għawm, l-ilma urban mormi mill-agglomerazzjoni tal-kosta ta' Estoril għall-inqas għal trattament primarju avvanzat u għal proċess ta' diżinfezzjoni qabel ma jintrema fil-baħar, skond l-Artikolu 2 tad-Deċiżjoni tal-Kummissjoni 2001/720/KE, li tagħti deroga lill-Portugall dwar it-trattament ta' ilma urban mormi mill-agglomerazzjoni tal-kosta ta' Estoril,
                        
                     
                           —
                        
                        
                           billi ma ssuġġettatx, barra mill-istaġun ta' l-għawm, l-ilma urban mormi mill-imsemmija agglomerazzjoni, għall-inqas għal trattament primarju qabel ma jinħareġ, skond l-Artikolu 3 ta' din id-Deċiżjoni 2001/720/KE, u
                        
                     
                           —
                        
                        
                           billi ppermettiet l-iskariki ta' ilma urban mormi minn din l-agglomerazzjoni jikkawża tibdil fl-ambjent,
                        
                     naqset milli twettaq l-obbligi imposti fuqha skond l-Artikoli 2, 3 u 5 ta' din id-deċiżjoni.
            
         
               2)
            
            
               Ir-Repubblika Portugiża hija kundannata għall-ispejjeż.
            
         
      (1)  ĠU C 170, 21.7.2007.